Muusafiin waa qabiil ka tirsan beelaha ugu facawayn gobolka Awdal ee ku aftirsada subeer samaroon. Waxaa ka mid ahaa sheekh makahiil oo u duceeyey samaroon markii ay ahaayeen kuwo taag daran oo la liido. Waxay ka qayb qaateen halgankii Axmed Guray hogaaminayey. Waxay aasaaseen oo dhidibada u taageen isbahaysiga Habarcafaan wakhti gayyiga somalida aan laga aqoon isbahaysi, xeerar iyo qaab dhismeed maamul. Isbahaysigaas loogu magacdaray Habarcafaan waxaa fikirka lahaa oday la oran jiray Qoorgaab oo ahaa haldoorkii muusafiin. Markii la daggay magalada Borama muddo laga joogo qarni iyo badh, waxay ahaayeen musafiinku dadkii ugu horeeyey ee dagaan ku noqda dagmada Borama. Bilawgii dagmada borama waxaa lagu yaqaanay musafiin iyo carab. Maqaxidii ugu horaysayna oday muusafiina ayaa furay oo ahayd bilaawalay. Odayadiii ugu doorka roonaa ee gumaysigii ingiriisku la tashan jiray waxay ahaayeen Geelle Cagawayne oo ahaa odayada dhaqanka xiligaas kuwa ugu doorka roon iyo Axmed muuse oo ahaa Ganacsade iyo oday tix galin ku dhex lahaa dagmada Borama. Waxaan qoraal koobanhoos ku xusay qaar ka mid ah saraakiishii iyo madaxdii muusafiin ee soo maray sooyaalka taariikhda facawayn laga soo bilaabo dawladii hore somaliya ilaa la soo gaadhayo dawladda somaliland ee xornimada kala soo noqotay somaliyadii hore.